OpenLLM-France/wikimedia huggingface dataset:
# KOrganizer

KOrganizer és el gestor d'informació personal de KDE el qual permet gestionar una agenda, compromisos diaris, establir alarmes i llistes de tasques pendents. Importa calendaris en formats estandarditzats com vCalendar i iCalendar i intercanvia informació amb serveis en el núvol com Nextcloud, Kolab i Google Calendar.
Forma part de la suit de gestió de la informació personal Kontact i com a tal és programari lliure i està alliberat sota la llicència GPL.

## Referències

* ↑ González, Diego Germán. «24 programas imprescindibles para el 2024 (Primera parte)». Ubunlog, 31-12-2023. [Consulta: 2 febrer 2024].

## Vegeu també

* Kontact
* Evolution (programa)
* Microsoft Outlook

## Enllaços externs

* Lloc web de KOrganizer Arxivat 2006-04-14 a Wayback Machine.
# Juan Miguel del Castillo

Juan Miguel del Castillo (Jerez de la Frontera, 1975) és un realitzador i guionista espanyol. El 2015 va realitzar el seu primer llargmetratge Techo y comida, interpretat per l'actriu Natalia de Molina.

## Biografia

Nascut a Jerez de la Frontera (Cadis) el 24 de setembre de 1975. Estudia direcció i realització de cinema al centre d'estudis cinematogràfics de Catalunya (2000). Tècnic superior d'imatge aLa Granja, Jerez (1999).

## Inicis

Director de videoclips comercials, Juan Miguel del Castell és guionista i director d'una dotzena de curtmetratges, entre els quals destaquen tres títols: Esta caja no es tonta (2001), El rey de las cosas (2002) y Rosario (2005). El 2015 va presentar el seu primer llargmetratge, Techo y comida, protagonitzat per Natalia de Molina.

## Techo y comida

Juan Miguel del Castillo va emprendre el projecte el 2013. Un any després, durant la primavera de 2014 va rodar en Jerez de la Frontera durant quatre setmanes el film. Es va estrenar el 4 de desembre de 2015 i va obtenir un bon acolliment per part de crítica i públic. A més, va obtenir tres nominacions als Premis Goya (millor direcció novella, intèrpret femenina i cançó original), i nou candidatures als Premis Asecan del Cinema Andalús que concedeix l'Associació d'Escriptores i Escriptors Cinematogràfics d'Andalusia en col·laboració amb la Fundació SGAE.

## Reconeixements

Al desembre de 2015 va obtenir el Premi Asecan opera prima. Al setembre la seva pel·lícula va ser Biznaga de plata premio del públic i Bisnaga de plata a la millor actriu del Festival de Màlaga el 2015.

## Referències

* ↑ Director de 'Techo y comida' adaptará al cine 'La maniobra de la tortuga', en el diario La Vanguardia, 29 de desembre de 2016.
* ↑ Entrevista a Juan Miguel del Castillo: "Esta película es un guantazo de realidad; es un cine necesario", en el Diario de Jerez, 1 de maig de 2015.
* ↑ «Perfil de Juan Miguel del Castillo». Ruth Franco. [Consulta: 7 febrer 2017].
* ↑ «'Techo y comida', del jerezano Juan Miguel del Castillo culmina una semana de éxito». La voz digital.es, 21-12-2015.
* ↑ «Perfil de Juan Miguel del Castillo». Diario ABC. Arxivat de l'original el 8 de febrer de 2017. [Consulta: 7 febrer 2016]. Arxivat 2017-02-08 a Wayback Machine.
# Juan Miguel Salvador Pérez

Juan Miguel Salvador Pérez (Vilamalur, 16 de juliol de 1963) és un polític valencià que fou alcalde d'Onda i diputat provincial a la Diputació de Castelló.

## Biografia

Tècnic Superior en Electromecànica i serveis a la Producció, ha estat i és professor de FP a l'IES Serra d'Espadà d'Onda.
Regidor i tinent d'alcalde de l'Ajuntament d'Onda pel Partit Socialista del País Valencià, l'1 d'octubre de 2010 fou designat batlle del municipi pel plenari, en deixar el seu càrrec Enric Navarro Andreu després de vora 24 anys. Es presentà com a cap de llista dels socialistes a les eleccions locals de 2011, però fou superat per la candidatura del Partit Popular, que per primera vegada guanyà unes eleccions municipals i obtingué la majoria absoluta a Onda.
El juliol de 2014 anuncià que no ocuparia el primer lloc de la llista del PSPV a Onda per a les eleccions municipals de 2015 i el novembre d'eixe mateix any deixà el seu càrrec de portaveu del Grup Municipal Socialista en favor de Ximo Huguet Lecha.
Paral·lelament, en el període 2011-2015 va ser diputat, pel partit judicial de Nules a la Diputació de Castelló.

## Referències

* ↑ «Juan Miguel Salvador». Ajuntament d'Onda. Arxivat de l'original el 2016-08-27. [Consulta: 21 juliol 2016].
* ↑ «Juan Miguel Salvador». Diputació de Castelló. Arxivat de l'original el 2016-08-16. [Consulta: 21 juliol 2016].
* ↑ «Juan Miguel Salvador es nombrado alcalde de Onda» (en castellà). Levante-EMV, 01-10-2010. [Consulta: 21 juliol 2016].
* ↑ «Resultats eleccions municipals 2011». Argos GVA. [Consulta: 21 juliol 2016].
* ↑ «Juan Miguel Salvador renuncia a ser candidato del PSOE a la alcaldía de Onda en las próximas elecciones» (en castellà). El Triángulo Espadán-Mijares-Onda, 14-07-2014. [Consulta: 21 juliol 2016].
* ↑ «Ximo Huguet, elegido nuevo portavoz del Grupo Municipal Socialista en Onda» (en castellà). Castellón Información, 10-11-2014. [Consulta: 21 juliol 2016].
* ↑ «Juan Miguel Salvador toma posesión como diputado provincial» (en castellà). El Triángulo Espadán-Mijares-Onda, 29-06-2011. [Consulta: 21 juliol 2016].
# Kassina cochranae

Kassina cochranae és una espècie de granota de la família dels hiperòlids que viu a Costa d'Ivori, Guinea, Libèria i Sierra Leona.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Kassina cochranae. Llista Vermella d'Espècies Amenaçades de la UICN 2006. Consulta: 17 d'abril del 2008.
# Judith Uwizeye

Judith Uwizeye (Ruanda, 20 d'agost de 1979) és una advocada, acadèmica i política ruandesa, que serveix com a ministre de l'oficina del President de Ruanda des del 31 d'agost de 2017. De juliol de 2014 fins a agost de 2017 fou ministre de la funció pública i treball en el govern de Ruanda.
Va obtenir el grau de Bachelor of Laws a la Universitat Nacional de Ruanda en 2006. Aleshores va marxar a la Universitat de Groningen als Països Baixos on es va graduar amb un màster en dret econòmic i empresarial internacional. En 2006 començà a ensenyar a la facultat de dret a la Universitat Nacional de Ruanda a Huye. Des de llavors, la institució es va unir amb altres institucions públiques d'educació superior per convertir-se en Universitat de Ruanda. En el moment del seu nomenament ministerial el 2014, havia ascendit al rang de professor associat en dret econòmic i empresarial internacional.

## Personal

Judith Uwizeye és casada amb Manase Ntihinyurwa, un funcionari duaner de la Rwanda Revenue Authority, i són els pares de dos fills.

## Vegeu també

* Parlament de Ruanda
* Rosemary Mbabazi

## Referències

* 1 2 3 4 5 6 Umutesi, Doreen. «Meet the new female faces in cabinet». New Times (Rwanda), 31-07-2014. [Consulta: 31 agost 2017].
* ↑ Kimenyi, Felly. «Rwanda gets new Cabinet, who is in?». The New Times (Ruanda), 31-08-2017. [Consulta: 1r setembre 2017].
* 1 2 3 Jean Baptiste Micomyiza. «CASS staff Member becomes Minister in the New Cabinet». Kigali: University of Rwanda, College of Arts and Social Sciences (CASS), 24-07-2014. Arxivat de l'original el 1 de setembre 2017. [Consulta: 31 agost 2017].
# Judith Vizuete Recuenco

Judith Vizuete Recuenco (Granollers, 20 de juliol de 1995) és un jugadora d'handbol catalana, que ocupa la posició de central.
Formada al Balonmano Granollers, va ser la màxima golejadora de la lliga iberdrola la temporada 2018-19. L'estiu del 2019 marxà al BM Salud de Santa Cruz de Tenerife. Un any després, va fitxar pel CSU Cluj-Napoca romanès.
També ha competit amb la modalitat d'handbol platja, on ha guanyat una medalla de bronze al campionat d'Europa de 2017 i ha aconseguit una quarta posició al campionat del món de 2018.

## Referències

* ↑ «Judith Vizuete (KH-7 Granollers), nominada a MVP de la lliga». lesportiudecatalunya.cat, 19-06-2019 [Consulta: 7 febrer 2021].
* ↑ «Judith Vizuete fitxa pel BM Salud de Tenerife». cathandbol.cat, 30-06-2019 [Consulta: 7 febrer 2021].
* ↑ Simon, Lluís «Judith Vizuete jugarà en el Cuj de la lliga romanesa». lesportiudecatalunya.cat, 20-07-2020 [Consulta: 7 febrer 2021].
* ↑ Hernández, Andoni. «La metamorfosis de Judith Vizuete». valonmano.com. Arxivat de l'original el 27 de febrer 2021. [Consulta: 7 febrer 2021].
* ↑ «Vizuete, quarta en el mundial de platja.». lesportiudecatalunya.cat, 30-07-2018 [Consulta: 7 febrer 2021].

## Enllaços externs

* Fitxa de Judith Vizuete Recuenco - RFEBM
# Jan Gielens

Jan Gielens (17 d'agost de 1903 - 26 de juliol de 1964) va ser un futbolista neerlandès. Va jugar nou partits amb la selecció neerlandesa de futbol entre 1925 i 1926.

## Referències

* ↑ «Jan Gielens». worldfootball.net. [Consulta: 20 novembre 2021].
* ↑ «Jan Gielens». National Football Teams. [Consulta: 20 novembre 2021].

## Enllaços externs

* Fitxa a eu-football
* Fitxa a NFT
# Creont (desambiguació)

Creont és el nom dels següents personatges:
* Creont, rei de Corint, fill de Licet i pare de Creüsa
* Creont, germà de Iocasta i oncle d'Èdip, va ser rei de Tebes en tres ocasions.
# El Coll

«El Coll» té aquests significats:
* El Coll o barri del Coll, barri de la ciutat de Barcelona a l'extrem nord-oriental del districte de Gràcia
* El Coll (Borredà), mas al terme municipal de Borredà (Berguedà)
* El Coll (Castellar de la Ribera), masia situada al terme de Ceuró, municipi de Castellar de la Ribera, a la comarca del Solsonès
* El Coll (Granera), masia de Granera (Moianès)
* el Coll (Malla), mas al terme de Malla (Osona)
* El Coll (Rupit i Pruit), masia al nord del terme municipal de Rupit i Pruit (Osona)
* el Coll (Sant Joan de les Abadesses), masia a St. Joan de les Abadesses (Ripollès)
* El Coll (Susqueda), entitat de població del municipi de Susqueda, a la comarca de la Selva
* El Coll (la Vall de Bianya), a la Garrotxa
* Estació del Coll - la Teixonera, estació de la Línia 5 del metro de Barcelona
* Mare de Déu del Coll, diversos indrets
# Retrat de Jaume Sabartés amb gorgera i barret

Retrat de Jaume Sabartés amb gorgera i barret és una pintura a l'oli sobre tela realitzada per Pablo Picasso el 1939 a Royan i que actualment forma part de la col·lecció permanent del Museu Picasso de Barcelona. Es mostra a l'Espai Sabartés del museu, i formava part de la col·lecció privada del mateix Jaume Sabartés. El quadre està signat Picasso i datat Royan 22.10.39 a la part inferior dreta de l'obra.

## Descripció

El retrat de Sabartés fet a Royan el 1939 representa una fita en la iconografia de Sabartés en l'obra de Picasso. En el moment de dur a terme el retrat, les seves vides s'havien tornat a ajuntar, i en aquell instant, no només els uneix l'amistat, sinó que, a més, Sabartés s'ha convertit en el seu secretari personal i en el testimoni més discret i fidel de la biografia picassiana.
Aquest darrer retrat a l'oli significa la materialització d'una antiga aspiració de Sabartés. Ell mateix fa una minuciosa descripció del moment en què fou creat:
| « | Per distreure'l o perquè sí, és a dir sense solta ni volta, quan em sembla que es cansa de sostenir un soliloqui i per fer-li sentir que me l'escolto, m'agafa per dir-li: M'agradaria fer-me un retrat amb una gorgera, a la manera dels senyorassos del segle xvi, i barret amb ploma per cobrir el cap. Ja te'l faré, em contesta despreocupadament. | » |
| — Jaume Sabartés |||
Aquesta escena té lloc el 1938, i el desig de Sabartés de veure's com un gentilhome dels temps de Felip II, culmina amb aquest retrat realitzat a Royan el 1939, un retrat ple d'ironia, d'aquella ironia, barreja de burla i afecte, que era la base de la seva amistat.
Els dibuixos de l'any anterior són un brou de cultiu idoni perquè la caracterització desitjada per Sabartés prengui cos definitivament en aquest retrat del seu amic. És una obra que se cenyeix a les pautes del moment de l'artista: la distorsió dels trets, el tractament del nas, l'aparent dislocació facial que no es desvia gens ni mica de les senyes d'identitat que formen la fisonomia i el caràcter del vell amic, a qui farà constants al·lusions en la seva obra tant d'una forma literària com gràfica.

## Vegeu també

* Poeta decadent (MPB 70.232).

## Referències

* ↑ «Fitxa de l'obra al web del museu». Museu Picasso, 2007. [Consulta: 12 juliol 2011].
* ↑ Retrat de Jaume Sabartés amb gorgera, MPB 70.230, i Sabartés, de gentilhome de l'època de Felip II, MPB 70.231

## Bibliografia

* Rafart i Planas, Claustre. Guia del Museu Picasso. Barcelona: Ajuntament de Barcelona, 1998. DL B.2.887-1998. ISBN 84-7609-869-3.
# Retrat de Juan de Pareja

Aquest retrat de Juan de Pareja és una obra feta per Diego Velázquez i es troba al Museu Metropolità d'Art de Nova York.

## Història i tècnica

Juan de Pareja havia nascut a Sevilla. Era mulat, encara que altres fonts indiquen que era morisc, descendent de família mora. Era l'«esclau ajudant» de Velázquez, a qui assistia a l'hora de barrejar colors i preparar llenços. Aquest costum de tenir un ajudant estava estès entre els pintors, ja que Francisco Pacheco, mestre de Velázquez, tenia un turc que l'ajudava; el mateix succeeix amb altres pintors com Bartolomé Esteban Murillo.
Va aconseguir la seva llibertat al final de la seva vida i es va establir com a pintor. Juan de Pareja no va ser mal pintor, encara que no arriba a imitar la tècnica del seu mestre, i s'acosta més a altres pintors italians convencionals. Es poden veure exemples de les seves obres al Museu del Prado on es conserva l'obra La vocació de sant Mateu, que inclou un autoretrat del mateix autor.
El quadre sembla pintat l'any 1650, durant el segon viatge a Itàlia que realitza Velázquez i que tenia com a missió ampliar la col·lecció de Felip IV.
El retrat va ser pintat poc abans de realitzar el Retrat d'Innocenci X i, hi ha qui diu que seria com una prova o una pràctica abans de pintar el papa Innocenci X. Podem veure, i això resulta curiós, un home molt altiu, mirant de reüll, amb una certa supèrbia per a ser esclau. La mirada, especialment, reflecteix aquest caràcter altiu i seriós. Velázquez, com ja succeïa en els seus retrats de bufons, és capaç de dotar de dignitat tots els seus personatges malgrat la seva professió o condició. Aquest és un bon exemple: la mirada d'aquest esclau sorprèn per la seva bona realització, ja que no ens indica en cap moment la condició social del retratat.
En la seva biografia de Velázquez, Antonio Palomino assenyala que va ser una pintura molt lloada pels crítics del moment.

## Referències

* 1 2 3 4 Cirlot, Lourdes. Metropolitan.MoMA, Museos del Mundo. Madrid, Espasa, 2007. ISBN 978-84-674-3808-6 p. 43.
# Retrat de Madame X

Madame X o Retrat de Madame X és el títol informal d'un retrat realitzat per John Singer Sargent de Virginie Amélie Avegno Gautreau. La model era una jove americana nascuda a Louisiana, i muller del banquer francès Pierre Gautreau, figura important de l'alta societat parisenca de l'època.
El quadre mostra una dona que posa amb ostentació en un vestit de setí negre amb uns tirants incrustats de pedres precioses. El retrat es caracteritza pel to pàl·lid de la pell de la dona, que contrasta amb el color ombrívol del vestit i del plànol posterior.

## Enllaços externs

* The Metropolitan Museum of Art - Madame X (Madame Pierre Gautreau) (anglès)
# Metxótinskaia

Metxótinskaia (en rus: Мечётинская) és un poble (una stanitsa) de l'óblast de Rostov, a Rússia, segons el cens rus del 2021 tenia 6.433 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Julius Fučík (periodista)

* Aquest article tracta sobre el periodista comunista txecoslovac. Vegeu-ne altres significats a «Julius Fučík».
Julius Fučík (Praga, 23 de febrer de 1903 - Berlín, 8 de setembre de 1943) va ser un periodista i escriptor txecoslovac, membre del Partit Comunista de Txecoslovàquia. Va ser detingut per la Gestapo i posteriorment executat.

## Biografia

Va néixer en el si d'una família obrera. El seu pare va ser un obrer de l'acer i el seu oncle va ser el compositor Julius Fučík. Va estudiar filosofia a la Universitat de Pilsen. L'any 1921 va ingressar al Partit Comunista i per aquestes mateixes dates es va iniciar com a crític literari i teatral. Després va ser redactor de les publicacions comunistes Rudé Právo i Tvorba, en les quals va publicar reportatges sobre temes socials i culturals.
Al començament de la dècada de 1930 va realitzar diversos viatges a la Unió Soviètica. L'obra documental V zemi, kde zítra již znamená včera ("A la terra on el matí ja és ahir") és fruit d'aquests viatges que va realitzar.
Quan l'exèrcit nazi va ocupar Txecoslovàquia, va continuar publicant amb pseudònim, recuperant les figures clau de la cultura progressista txecoslovaca. Al febrer de 1941 va passar a ser membre del Comitè Central del Partit Comunista en la clandestinitat, encarregant-se de les publicacions il·legals. L'abril del 1942 va ser detingut per la Gestapo, traslladat a Berlín a l'estiu de l'any següent, torturat, i executat penjat a la forca a la presó de Plötzensee, mesos després.
El seu Reportáž psaná na oprátce ("Reportatge al peu de la forca") va ser tret fulla per fulla de la presó i publicat el 1945, adquirint ressonància internacional. Ha estat traduït a noranta idiomes. El 8 de setembre es commemora el Dia Internacional del Periodista en homenatge a ell, ja que fou executat pels nazis el 8 de setembre de 1943.

## Algunes publicacions
### Reportatges

* Reportáži z buržoazní republiky, publicat en revistes, reunits el 1948
* V zemi, kde zítra již znamená včera, sobre la Unió Soviètica, 1932
* V zemi milované, sobre la Unió Soviètica, publicat pòstumament el 1949
* Reportáž psaná na oprátce ("Reportatge al peu de la forca"), 1947, complet text el 1995, moltes edicions i traduccions

### Crítica teatral i assajos literaris

* Milujeme svoji zem, 1948
* Stati o literatuři, 1951
* Božena Němcová bojující, O Sabinově zradě, Chůva publicat a Tři studie, 1947.

### Altres

* Pokolení před Petrem, novel·la autobiogràfica, 1939

## Referències

* ↑ «Rozloučení s Rivou Krieglovou» (en txec). BBC.co.uk, 27-04-2001. [Consulta: 11 març 2019].
* ↑ Marta, Nono's life, p. 32

## Enllaços externs

* Biografia de Fučík (txec)
# El Collell (l'Esquirol)

El Collell és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular coberta a dues vessants i amb carener perpendicular a la façana, la qual és orientada a llevant i presenta un gros portal adovellat, amb la dovella central decorada i un xic deteriorada. A la part esquerra, fent espona al portal i retallant-lo un xic, hi ha unes escales que condueixen a una petita eixida que dona a una vessant i amb galeries sostingudes per pilars a nivell del primer pis. És construïda amb pedra sense polir unida amb morter de calç i de pedra picada les obertures. L'estat de conservació és força bo.

### Cabana

Edifici de planta quasi quadrada amb la façana orientada vers a migdia. És coberta a dues vessants i el carener perpendicular a la façana, la qual té tres portals. El primer pis és d'arc rebaixat i amb pedra sense polir, al costat té unes escales que condueixen al primer pis on hi ha una obertura rectangular. El segon és d'arc de mig punt i molt baixa i el tercer, sembla de construcció recent i és d'arc rebaixat adovellada amb dovelles perfectament tallades i polides. L'angle SW de l'edificació és arrodonit. A la part oest hi ha un portal rectangular i tres finestres. A la part N hi ha portals tapiats. A l'interior hi ha quatre pilars que aguanten el teulat. L'estat de conservació és mitjà.

## Història

Antic mas que el trobem registrat en el fogatge de la parròquia i terme de Sant Jolia de Cabrera de l'any 1553. Aleshores habitava el mas un tal Jaume Collell. El mas fou reformat al segle xviii segons hem pogut deduir per les dates constructives del balcó datat el 1765 i un pilar del porxo al 1756.

## Referències

* 1 2 3 «El Collell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Bora Kostić

Bora Kostić és el nom dels següents personatges:
* Borislav 'Bora' Kostić (1887 - 1963), jugador d'escacs serbi.
* Borivoje 'Bora' Kostić (1930 - 2011), futbolista serbi.
# Boracita

La boracita és un mineral de la classe dels borats, que pertany i dona nom al grup de la boracita. Rep el seu nom en al·lusió a la seva composició química, contenint bor.

## Característiques

La boracita és un borat de fórmula química Mg₃(B₇O$_{13}$)Cl. Cristal·litza en el sistema ortoròmbic. Es troba en forma de cristalls euèdrics, de fins a 2,5 cm, els quals mostren prominents {001}, {110} i {111}, i una dotzena d'altres formes de modificació. Es troba de forma esferulítica, fibrosa, en fins agregats granulars. La seva duresa a l'escala de Mohs es troba entre 7 i 7,5. És l'anàleg de magnesi de l'ericaïta i de la chambersita. És dimorfa ortoròmbica de la trembathita. Forma una sèrie de solució sòlida amb l'ericaïta, en la qual es produeix una substitució gradual del ferro (Fe$^{2+}$) per magnesi.
Segons la classificació de Nickel-Strunz, la boracita pertany a «06.GA - Tectoheptaborats» juntament amb els següents minerals: chambersita, ericaïta, congolita, trembathita i korzhinskita.

## Formació i jaciments

Es troba en dipòsits evaporítics, generalment associada a altres minerals com el guix, l'anhidrita o l'halita. És un component poc freqüent de diapirs de sal i potassa sedimentàries d'origen marí. El bor probablement es deriva de l'activitat volcànica propera. Va ser descoberta a Lüneburger Kalkberg, Lüneburg (Baixa Saxònia, Alemanya).

## Referències

* ↑ «Boracite» (en anglès). Mindat. [Consulta: 27 juny 2016].
* 1 2 «Boracite» (en anglès). Handbook of Mineralogy. [Consulta: 27 juny 2016].
* ↑ «Boracite-Ericaite Series» (en anglès). Mindat. [Consulta: 27 juny 2016].
# Borale Ale

El Borale Ale és un estratovolcà de la serralada Erta Ale, a la regió Àfar, Etiòpia. El cim s'eleva fins als 668 msnm i es desconeix quan va entrar en erupció per darrera vegada. El cràter, de 300 metres d'amplada, presenta una important activitat fumaròlica.

## Referències

* ↑ «Global Volcanism Program | Bora Ale» (en anglès). [Consulta: 8 maig 2024].
# Bora Milutinović

Bora Milutinović (serbi: Бора Милутиновић) (Bajina Bašta, 7 de setembre de 1944) és un exfutbolista i entrenador de futbol serbi.

## Selecció de Mèxic

Va formar part de l'equip mexicà a la Copa del Món de 1986 com a entrenador. També ha estat entrenador de seleccions com Estats Units, Xina, Nigèria, Costa Rica o Hondures.
Els seus germans Miloš i Milorad també foren futbolistes.

## Referències

* ↑ «Five in a row for the miracle worker». BBC News, 15-04-2002 [Consulta: 26 abril 2010].
* ↑ Profile: Bora Milutinovic Arxivat 2010-06-10 a Wayback Machine. soccertimes.com
* ↑ «Bora Milutinović's match-by-match record with various countries (rsssf.com)». Arxivat de l'original el 2006-07-11. [Consulta: 22 desembre 2017].